**Výpis uznesenia Vedeckej rady**

**Právnickej fakulty Univerzity Mateja Bela v Banskej Bystrici**

**zo dňa 23. septembra 2019**

**K bodu 3**

Na úvod bodu 3 predseda inauguračnej komisie Dr. h. c. prof. JUDr. Jaroslav IVOR, DrSc. informoval, že po skončení inauguračnej prednášky pristúpila inauguračná komisia, za prítomnosti oponentov a zapisovateľky, k neverejnému tajnému hlasovaniu.

Z celkového počtu štyroch členov inauguračnej komisie bol odovzdaný celkový počet štyroch platných upravených hlasovacích lístkov. Za odporučenie schváliť návrh na vymenovanie doc. JUDr. Jaroslava Klátika, PhD. za profesora v odbore: 3.4.7 trestné právo boli odovzdané 4 platné hlasy. Proti: 0 hlasov, zdržalo sa hlasovania: 0.

Vedecká rada PrF UMB v nadväznosti na stanovisko inauguračnej komisie konštatovala, že inaugurant splnil podmienky podľa § 76 ods. 5 zákona č. 131/2002 Z. z. o vysokých školách v platnom znení; rovnako splnil podmienky, vyžadované § 76 ods. 7 zákona č. 131/2002 Z. z. o vysokých školách v platnom znení, tzn.:

a) vedecky a pedagogicky dlhodobo pôsobí v odbore 3.4.7. trestné právo na vysokej škole,

b) ovplyvnil vývin daného študijného odboru vytvorením vedeckej školy, ktorá nadväzuje na jeho publikované vedecké práce,

c) je v študijnom odbore 3.4.7. trestné právo uznávanou vedeckou osobnosťou, pričom jeho vedecké práce dosiahli aj medzinárodné uznanie.

**Predseda inauguračnej komisie predniesol návrh, aby Vedecká rada PrF UMB schválila návrh na vymenovanie inauguranta za profesora v odbore 3.4.8. trestné právo.**

Následne dal predseda Vedeckej rady PrF UMB o prednesenom návrhu hlasovať **v tajnom hlasovaní**, v ktorom je na prijatie rozhodnutia o schválení návrhu na vymenovanie za profesora potrebná nadpolovičná väčšina hlasov všetkých členov Vedeckej rady PrF UMB, tzn. minimálne 18 hlasov.

**Uchádzačovi o udelenie titul profesor, ktorý je súčasne členom Vedeckej rady PrF UMB, hlasovací lístok nebol vydaný** **a preto o návrhu nehlasoval.**

**Hlasovanie o návrhu inauguračnej komisie schváliť návrh na vymenovanie doc. JUDr. Jaroslava KLÁTIKA, PhD. za profesora** **v odbore** **3.4.7. trestné právo.**

Počet členov vedeckej rady oprávnených hlasovať: 35

Počet prítomných členov oprávnených hlasovať: 28

Počet vydaných hlasovacích lístkov: 27

Počet odovzdaných hlasov: 27

- z toho za schválenie: 27

- z toho proti: 0

- z toho zdržalo sa: 0

***Uznesenie č. 20/2019:*** *Vedecká rada Právnickej fakulty UMB Banská Bystrica schvaľuje návrh inauguračnej komisie na vymenovanie doc. JUDr. Jaroslava KLÁTIKA, PhD. za profesora v odbore 3.4.7. trestné právo.*

V Banskej Bystrici, 23. septembra 2019

 **doc. Dr. iur. JUDr. Ing. Michal Turošík, PhD.**

 predseda Vedeckej rady PrF UMB

 dekan Právnickej fakulty UMB